OpenLLM-France/wikimedia huggingface dataset:
# Kabirdham barrutia

Kabirdham barrutia Indiako barruti bat da, Durg dibisioan, Chhattisgarh estatuan. 822.526 biztanle ditu 4.223 kilometro koadrotan.

## Mugakideak

Honako barrutiekin egiten du muga:
Mandla barrutia

## Ikus, gainera

* Chhattisgarh

## Kanpo estekak

* Datuak: Q2450255
* Multimedia: Kabirdham district / Q2450255
# Kristal-sistema trikliniko

Sistema triklinikoa kristalografian mineralak kristaliza daitezkeen zazpi egituretako bat da. Har bitez kristala osatzen duen zelda unitate bakoitzaren hiru ardatzak (a, b eta c) eta euren arteko angeluak (α, β, γ). Sistema triklinikoan parametro hauek guztiak ezberdinak dira euren artean eta angelu guztiak gainera 90ºren ezberdinak dira.
Sistema triklinikoan, beraz:
Simetria minimo posibleak dituen taldea da.

## Ikus, gainera

* Kristal-egitura
* Bravaisen sareak

## Kanpo estekak

* Datuak: Q376927
* Multimedia: Triclinic crystal system / Q376927
# Kristalezko dorrea

Kristalezko dorrea (gaztelaniaz: Torre de Cristal), Madrilgo Cuatro Torres Business Areako finantza barrutiko bulego etxe orratza da, 249 metro eta 52 solairu ditu eta Espainiako eraikinik garaiena izan zen 2008tik 2009ra. Mutua Madrileña aseguratzailea etxe orratz honen jabea da.
César Pelli arkitektoak diseinatu zuen.

## Historia

Bere eraikuntza 2004an hasi zen eta 2009ko abenduaren 4an amaitu zen. Kristal-Dorrea sarbidea beheko solairu bat da. 46 solairu bulegoentzat ditu eta 1250 autoentzako aparkalekua lur azpiko sei solairutan. Proiektuan León Enriqueeta Íñigo Ortiz arkitektoek parte izan zuen. Eraikina bulego-alokairura bideratuta dago soil-soilik. Egitura-proiektuko ingeniari arduradunak José Ignacio Viñals Millán eta César Herrera Castilla izan ziren.

## Ikus, gainera

* Cuatro Torres Business Area
* Espainiako eraikinik garaienen zerrenda

## Lorategi bertikala

Eraikinaren barruan, bere azken solairuan zehazki, Kristal-Dorreak lorategi bertikala hartzen du; Europako altuena. 600m² zabalera du eta beiren atzean kokatuta dago. Lorategia eraikineko kanpoaldetik ikusten da. Lorategi-harresi berdearen diseinua Patrick Blanc botanikari frantziarraren lana da.

## Dorrearen datuak:

* Altuera 249m.
* Erabateko azalerako 120800 m² Sestraren gaineko 76.724 eta 44.007 lurpeko igarobide.
* 52 solairu: 46 bulego, 5 solairuko beharrizanentzat ( makinen tokia), beheko solairua eta 6 aparkalekuentzat.
* Aparkalekua: 1250 auto edukiera.
* 27 igogailu.
* Atondoaren altuera maximoa 11 metro ditu, 51x33 metrotatik neurtzen dituen pisu angeluzuzeneko solairuarekin.
* Garabien altuerak: 290 m.
* Zorua eta teilatuaren arteko desberdintasun termikoa: 10 °C baino gehiago.
* Teilatuak jaso duen haizete handiena 132 km/h. izen da.
* Erabilitako kristalak: 44.000 m².
* Leiho-kopurua: 4.600 leiho (leihoaren erabateko egiturak 1.000 kg pisatzera hel dezake).
* Eraikuntzaren sotoentzako 90.000 lur m³.
* 40.000 m³ hormigoi erabilita.
* Erabilitako adreiluetako kopurua: 4,5 milioi (sotoak zenbatu gabe).

## Kanpo estekak

* Datuak: Q953610
* Multimedia: Torre de Cristal, Madrid / Q953610
# Kristalezko bola

Kristalezko bola bat beirazko edo kristalezko bola bat da, klaribidentzia tresna bezala erabiltzen dena. Beste praktika bat, igartzeko ere erabiltzen dena, urez betetako kristalezko kopa garden eta biribil bat erabiltzea da.

## Historia

Druidek batera zituzten tribu zeltikoak Britainia Handian bizi ziren K.a. 2. milurtekotik, igarkuntzan kristalak erabili zituzten lehen taldeetako bat izan ziren. Interesgarria da ohartzea erlijio druidikoak antzekotasunak zituela antzinako Britainia Handiko erlijio megalitikoarekin, eta, beraz, litekeena da horietatik etorri izana igarkuntza mota honen erabilera.
Geroago, Erdialdeko Europan, Erdi Aroan (500 - 1500), igarleek, aztiek, sorginek, mediumek, astrologoek eta beste asmatzaile guztiek ere kristalak erabili zituzten iragana, oraina edo etorkizuna "ikusteko".
Beriloa, bere izaera gardena zela eta, sarri erabili izan da igartzeko prozesuetan. Eskoziar menditarrek objektu hauei "energia harriak" deitu zieten. Eta lehen kristalezko bolak beriloz eginak izan ziren arren, material hau, beranduago, harkaitzezko kristalagatik ordezkatua izan zen, are hialinoagoa zen arroka bat.
Historiako hirugarren kristalezko bolarik handiena Penn museoan dago, Qing dinastian Cixi enperatriza txinatarrarena izan zena.

## Erreferentziak

* ↑ «Oráculo del Si o del No» web.archive.org 2015-01-08 (Noiz kontsultatua: 2021-02-10).
* ↑ «Artes adivinatorias: Cómo leer la bola de cristal» web.archive.org 2013-12-21 (Noiz kontsultatua: 2021-02-10).
* ↑ (Gaztelaniaz) «Cómo leer una bola de cristal de forma acertada» www.ehowenespanol.com (Noiz kontsultatua: 2021-02-10).
* ↑ «Crystal Sphere - C681A | Collections - Penn Museum» www.penn.museum (Noiz kontsultatua: 2021-02-10).
* ↑ (Gaztelaniaz) «Cómo utilizar la bola de cristal» La Bujería Blanca 2014-03-06 (Noiz kontsultatua: 2021-02-10).

## Kanpo estekak

* Datuak: Q1032349
* Multimedia: Crystal balls / Q1032349
# Kristalezko giltza

Kristalezko giltza (ingelesez: The Glass Key) Dashiell Hammettk idatzitako eleberria da. 1931n argitaratu zen AEBn.

## Argumentua

Oharra: Atal honek istorio osoa edo amaiera argitzen du.
Ned Beaumontek Taylor senatariaren semea hilda aurkitzen du klub baten sarreran. Heriotza horren ondoren, norbait hasi da gutun batzuk zabaltzen, hiltzailea Paul Madvig (Beaumonten adiskidea) dela adierazten dutenak. Beaumont zer gertatzen den argitzen saiatzen da.

## Pertsonaiak

* Ned Beaumont: jokalaria eta detektibe amateurra. Taylor Henryen gorpua aurkitzen du.
* Paul Madvig: Beaumonten adiskidea eta hiria gobernatzen duen gangster talde bateko burua. Henry senataria babesten du horren alabaz maiteminduta dagoelako.
* Opal Madvig: Paul Madvigen alaba. Taylor Henryz maiteminduta dago.
* Henry senataria: Taylorren eta Janeten aita. Hauteskundeetara berriro aurkezten da, Paul Madvigen babesarekin.
* Taylor Henry: Henry senatariaren semea. Beaumontek hilda aurkitzen du klub baten sarreran.
* Janet Henry: Henry senatariaren alaba. Madvig gorrotatzen du eta Beaumontez maitemintzen da.
* Shad O'Rory: gangster talde bateko burua, Madvigen arerioa.
* Bernie Despain: Beaumonti dirua zor dion jokalaria. Taylor Henry hil dela susmatzen da.
* Jack Rumsen: Beaumontek kontratatutako detektibe pribatua, berari laguntzeko.
* Michael Farr: Barrutiko fiskala, Paul Madvigen sokakoa.
* Jeff Gardner: Shad O'Rory bizkarzaina. Jipoi handia ematen dio Beaumonti.
* Datuak: Q6035197
# Kristal hautsiak

Kristal hautsiak (jatorrizko izenburua: Broken Glass) Arthur Miller idazle estatubatuarrak idatzitako antzezlana da. Lehen aldiz 1994an taularatu zen.

## Lehenengo aurkezpenak

Lehen aldiz 1994an, Long Wharf Theatre, New Haven (Connecticut) taularatua izan zen. Handik, jarraian, urte bereko apirilaren 24tik, New Yorkeko Broadwayko Booth Theatre taularatu zen. Zuzendaria John Tillinger izan zen eta aktore nagusiak Amy Irving, Ron Rifkin, David Dukes, Frances Conroy, Lauren Klein eta George N. Martin. Urte bereko abuztuan Londresen ere taularatu zen David Thacker-en zuzendaritzapean eta Henry Goodman, Sally Edwards, Ken Stott, Julia Swift, Margot Leicester eta Ed Bishop aktoreekin.

## Pertsonaiak

* Sylvia Gellburg
* Phillip Gellburg, Sylviaren senarra
* Dr. Harry Hyman, Sylvia Gellburgen medikua
* Margaret Hyman, Hyman Doktorearen emaztea
* Harriet, Sylviaren ahizpa
* Stanton Case, Phillipen langilea

## Argumentua

Argumentua New Yorken, 1938an kokatzen da. Phillip eta Sylvia Gellburg senar emazte juduen istorioa da. Phillip Wall Streeteko banketxea batean lan egiten du. Sylviak Kristal hautsien gauaren inguruko Berlingo albisteak entzuten ditu eta, ondorioz, gerritik behera elbarritua gelditzen da. Hyman doktorearen ustez, nahiz eta psikiatra ez izan, Sylviaren elbarritasunak jatorri psikosomatikoa du eta horrela hasten da sendatu nahian. Doktoreak tratamenduaren bitartean bikoteak dituen arazoak ezagutuko ditu. Philip nagusiarekin eztabaida gogor bat izan zuen eta bihotzekoa izan zuen. Hiltzekotan zegoela Sylviari bere sentimenduak adierazi zizkion, barkamena eskatuz. Sylvia azkenean osatu zen.

## Erreferentziak

* Datuak: Q4973380
# Kristalezko 7 bolak

Kristalezko 7 bolak (frantsesez: Les 7 Boules de Cristal) Hergé belgikar komikilariak idatzi eta marraztutako Tintinen abentura bat da. Istorioa 1943 eta 1944an Le Soir egunkarian argitaratu zen, baina 1948an ikusi zuen argia, Hergéren lana ezeztatu baitzen.

## Istorioa

Oharra: Atal honek istorio osoa edo amaiera argitzen du.
Sanders-Hardmuth espedizioko arkeologoak Europara itzulti dira, bi urte Peru eta Bolivian eman eta bertan Rascar Capac errege inkaren hilobia aurkitu ondoren. Laster, lozorro sakonean murgildu dituen gaixotasun arraro batek jo ditu: guztiak egunero ordu berean esnatzen dira, ikara biziaz, torturatuko balituzte bezala, eta segidan berriz lo sakonean erortzen dira. Guztiak Rascar Capacen hilobian iragarritako zigorra dela adierazten du. Gaixo guztien ondoan, pozoiren bat zeukaten kristalezko anpoila esferiko batzuen hondarrak daude.
Tintinek, Haddock kapitainak eta Silvestre Tornasol irakasleak espedizioko kideetako bat bisitatu dute: Hipolito Bergamotte. Gaixotzen denean eta Tornasol irakaslea bahitua denean, Tintinek eta Haddock kapitainak euren lagunaren arrastoari Peruraino jarraitu diote: han, Eguzkiaren Tenplua abentura hasi da.
Gaixoen zerrenda, ordena kronologikoan:
* Clairmont
* Sanders-Hardmuth
* Laubépin
* Cantoneau
* Marc Charlet
* Hornet
* Hipolito Bergamotte

## Bitxikeriak

* Hergé Bergamotteren etxaldea egiteko "eredu" gisan erabili zuen etxera joan zen. Handik joan zenean, SSak bertatik pasa ziren: oso gutxi falta izan zen eraikinaren krokisak hartzen harrapa zezaten.
* Istorioaren puntu barregharri bat Haddock kapitainak ura ardo bihurtzeko bere grina erakusten duenean da, Palace Music-halleko eskujokari Brunok bezala. Hain zuzen ere, ikuskizun horretan Alkazar jenerala ageri da, jada Belarri hautsia izeneko komikian ezagutu ahal izan zena eta orain laban jaurtitzailea dena. Bianca Castafiore "Milaneko urretxindorra" ere ageri da.

### Rascar Capac, momia inka

Rascar Capac, "zeruko sua askatzen duena", Sanders-Hardmuth espedizioak arpilatu eta berarekin eraman zuen errege inka bat zen. Horregatik espedizioko zazpi kideengan madarikazio bat erori da. Haren irudia Bruselako arte eta historia museoan dagoen benetako momia perutar batean oinarrituta dago. Ohikoa da Hergérengan benetako xehetasunetan oinarritzea bere lana aberasteko, Belarri hautsia komikian ikus daitekeen bezala, esate baterako. Gauza bera egiten du historiarekin, errege baten hilobia arpilatu dutenengan erori den madarikazioak Tutankamonen istorioa gogora ekartzen baitu.

## Kanpo estekak

* Datuak: Q934536
# Kingussie Camanachd

Kingussie Camanachd Club (Eskoziako gaeleraz: Comann Camanachd Chinn a' Ghiuthsaich) Eskoziako shinty talde arrakastatsua da, Kingussie herrikoa. 23 aldiz irabazi du Camanachd Kopa eta baita 12 liga ere. Guztira 6 Grand Slam lortu ditu, inrk baino gehiago.

## Historia

1866tik aurrera jokatu izan dira shinty partidak The Dell zelaian baina taldea 1893an eratu zen. Lehenengo Camanachd Kopa irabazi zuen.

## Irabazitako txapelketak

* Grand Slam (6): 1984, 1988, 1997, 1998, 1999, 2003.
* Camanachd Kopa (23): 1896, 1900, 1902, 1903, 1914, 1921, 1961, 1984, 1987, 1988, 1989, 1991, 1993, 1995, 1997, 1998, 1999, 2000, 2001, 2002, 2003, 2006, 2014.
* MacAulay Kopa (23): 1965, 1968, 1970, 1973, 1974, 1981, 1982, 1983, 1984, 1987, 1988, 1990, 1992, 1994, 1997, 1998, 1999, 2002, 2003, 2004, 2005, 2007, 2010.
* MacTavish Kopa (27): 1901, 1914, 1957, 1962, 1965, 1981, 1982, 1984, 1988, 1989, 1990, 1991, 1992, 1993, 1994, 1995, 1997, 1998, 1999, 2001, 2003, 2004, 2005, 2006, 2008, 2010, 2011.
* Premier Division (12): 1997, 1998, 1999, 2000, 2001, 2002, 2003, 2004, 2005, 2007, 2008, 2009.

## Kanpo estekak

* (Ingelesez) Webgune ofiziala
* Datuak: Q6413798
# Kingussie

Kingussie (Eskoziako gaeleraz Ceann a' Ghiuthsaich eta eskozieraz Kineussie) Eskoziako Highland eskualdean kokatuta dagoen udalerri bat da. 2001eko erroldaren arabera 1.410 biztanle zituen. Spey ibaiak udalerri hau igarotzen du. Inverness hiritik 68 kilometro hegoaldera, Aviemore udalerritik 19 kilometro hegoaldera eta Newtonmore udalerritik 4,8 kilometro iparraldera dago (azken udalerri horrekin shinty kirolean lehia handia duelarik).
Bere gaelerazko Ceann a' Ghiuthsaich izenak euskaraz "Pinudiko burua" esan nahi du.
Kingussie udalerria Cairngorms Parke Nazionalaren barnean dago. Bestalde, bere inguruan dago Cairngorms mendikatea.

## Iruditegia

* Kingussie udalerriko tren geltokia.
* Tren geltokiko seinalea.
* Landa
* Kale nagusia.

## Ikus gainera

* Cairngorms
* Cairngorms Parke Nazionala

## Herritar ezagunak

* James Macpherson, (1736-1796), idazlea, olerkaria eta politikaria, udalerri honetako Ruthven herrixkan jaio zen.

## Kanpo estekak

* Kingussie udalerriko udal webgunea (Ingelesez)
* Datuak: Q1016904
* Multimedia: Kingussie / Q1016904
# Kinichilita

Kinichilita oxido motako minerala da eta zemannita taldearen kidea da.

## Ezaugarriak

Kinichilita oxido mineralaren formula kimikoa hau da: ${\ce {Mg0.5Mn2+Fe^{3+}(Te4+O3)3 * 4.5H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Kinichilite: Mineral information, data and localities.» www.mindat.org (Noiz kontsultatua: 12-05-2019).
# Kington (Herefordshire)

Kington, Ingalaterrako mendebaldean dagoen udalerri bat da, Herefordshire konderrian.
2011n 2.626 biztanle zituen.

## Leku nabarmenak

* Hergest Ridge, Gales-Ingalaterra mugan dagoen mendia.
* Datuak: Q2708607
* Multimedia: Kington, Herefordshire / Q2708607
# Kingu

Mesopotamiako mitologian Kingu Apsu hil ondoren Tiamaten bigarren ezkontide bihurtu zen deabru bat izan zen. Tiamatek, Apsuren heriotza mendekatu behar zuela konbentziturik, Kinguri "patuaren taulatxoak" eman zizkion. Hauek zuten boterea eta honela bihurtu zen Kingu Jainkoen printze. Baina guduan Tiamat Marduken esku hil zen, eta Kingu, matxinadaren buruzagia izateagatik, hiltzera eta bere odoletik giza arraza sortua izatera zigortua izan zen, jainkoak zerbitzatzeko. Enuma Elish olerki epikoko protagonistetako bat da.

## Kanpo estekak

* Datuak: Q762282
# Kingwood (Mendebaldeko Virginia)

Kingwood Ameriketako Estatu Batuetako hiri bat da. Preston konderrian dago, Mendebaldeko Virginia estatuan. 2.980 biztanle ditu, 6,291838 kilometro koadroko azaleran banatuta.

## Ikus, gainera

* Preston konderria

## Kanpo estekak

* Datuak: Q1654793
* Multimedia: Kingwood, West Virginia / Q1654793
# Kinheim (Alemania)

Kinheim Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 805 biztanle zituen 9,07 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q656236
* Multimedia: Kinheim / Q656236
# Kelly (Wisconsin)

Kelly Ameriketako Estatu Batuetako herri bat da. Bayfield konderrian dago, Wisconsin estatuan. 436 biztanle ditu, 95 kilometro koadroko azaleran banatuta.

## Ikus, gainera

* Langlade konderria

## Kanpo estekak

* Datuak: Q1885472
# Kelly Bray

Kelly Bray, kornubieraz: Kellivre, Ingalaterrako Kornualles konderriko herri bat da.

## Kanpo estekak

* Datuak: Q6385957
* Multimedia: Kelly Bray / Q6385957
# Kelly's Heroes

Kelly's Heroes (euskaraz Kellyren Heroiak) 1970eko Brian G. Hutton estatubatuar zinema zuzendariak zuzendutako gerra komedia filma bat da. Clint Eastwood, Telly Savalas, Don Rickles, Carroll O'Connor eta Donald Sutherland aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Bigarren Mundu Gerra (1939-1945). Alemaniar ofizial bat atzeman ondoren, estatubatuar soldadu talde axolagabe batek etsaiak urrezko lingoteetan hamasei milioi dolar gordetzen dituela jakin orduko borrokatzeko irrika berpiztuko zaio. Arazo bakarra urre guzti hori gerra frontearen bestaldean egonik, hura bereganatzeko etsaiaren eremuan barneratu beharko direlakoan datza.

## Aktoreak

* Clint Eastwood - Kelly soldadua
* Telly Savalas - Big Joe sarjentu maiorra
* Don Rickles - Crapgame Alproja sarjentua
* Carroll O'Connor - Colt jeneral maiorra
* Donald Sutherland - Oddball sarjentua
* Gavin MacLeod - Moriarty soldadua
* Harry Dean Stanton - Willard soldadua
* Karl-Otto Alberty - Waffen SS-Oberscharführer
* Stuart Margolin - "Little Joe" soldadua
* Jeff Morris - "Cowboy" soldadua
* Hal Buckley - Maitland kapitaina
* Dick Balduzzi - Fisher soldadua
* Richard Davalos - Gutowski soldadua
* Gene Collins - "Barbara" Babra soldadua
* Perry López - Petuko soldadua
* Len Lesser Bellamy - 42. Txikitze Ingenierien Unitateko sarjentua
* David Hurst - Dunkhopf kolonela (alemaniar inteligentzia ofiziala)
* George Savalas - Mulligan lehen sarjentua
* Ross Elliott - Booker maiorra
* Tom Troupe - Big Joeren adiskide kaporala
Yves Montand aktore eta abeslariak Waffen-SS Sturmbannführer ofizial gisa Karl-Otto Alberty aktorearekin batera krediturik gabeko kameo edo antzezpen labur bat burutu zuen.

## Kanpo estekak

* Kelly's Heroes filmaren IMDBko fitxa irakurgai (Ingelesez)
* Datuak: Q756920
# Kellswater

Kellswater Ipar Irlandako Antrim konderrian dagoen herrixka bat da, Ulster probintzian. Kells udalerritik hurbil dago.
Izena inguruko Kells Water ibaiari zor dio.

## Ondarea

* Kellswater tren geltokia: 1876an irekia eta 1971n itxia.

## Kanpo estekak

* Datuak: Q6385880
* Multimedia: Kellswater / Q6385880
# Kelly's Cellars

Kelly's Cellars (euskaraz Kellyren Upategia), Ipar Irlandako Belfast hirian dagoen pub bat da, Bank Street kaleko 30. zenbakian. Belfasteko tabernarik zaharrena izateagatik ospetsu da.
Jatorrizko taberna 1720an Hugh Kelly merkatariak ireki zuen. Henry Joy McCracken errepublikar matxino eta negoziogizona eta Irlandar Batuen Elkartea erakundeko kideen topagunea izan zen, bertan 1798ko Irlandako matxinadaren prestaketak burutu zituzten. Gaur egun tabernan gertaera horren plaka-oroigarria ikusgai dago.

## Kanpo estekak

* Webgune ofiziala (Ingelesez)
* Datuak: Q6385886
* Multimedia: Kelly's Cellars, Belfast / Q6385886
# Kelly (Ipar Carolina)

Kelly Ameriketako Estatu Batuetako erroldak esleitutako leku bat da. Bladen konderrian kokatuta dago, Ipar Carolina estatuan. 446 biztanle ditu, 30,022752 kilometro koadroko azaleran banatuta.

## Ikus, gainera

* Bladen konderria

## Kanpo estekak

* Datuak: Q2027506
* Multimedia: Kelly, North Carolina / Q2027506
# Kelly (Kornualles)

Kelly, Ingalaterrako Kornualles konderriko herrixka bat da, Egloshayle parrokian.

## Kanpo estekak

* Datuak: Q15058895
# Kelly (Wyoming)

Kelly Ameriketako Estatu Batuetako erroldak esleitutako leku bat da. Teton konderrian dago, Wyoming estatuan. 127 biztanle ditu, 1,094937 kilometro koadroko azaleran banatuta.

## Ikus, gainera

* Teton konderria

## Kanpo estekak

* Datuak: Q4451811
# Joana Arranz

Joana Arranz Valiño (Laudio, Araba, 1988ko abuztuaren 14a - ) futbolaria da. Atzelari postuan jokatzen du.
# Joana Borgoinakoa

Joana Borgoinakoa, (1292ko urtarrilaren 15 – Roye-en-Artois, 1330eko urtarrilaren 21), Frantzia eta Nafarroako erregina ezkontidea zen.
Aita Oton IV.a, Borgoinako kondea eta ama Mahaut Artoiskoa zituen. Bere ahizpa Blanka, Karlos I.aren emaztea.
Nahiz eta, hasiera batean senideek Luis I.a ezkontzeko nahi, azkenean Filipe Ederra ezkondu zuen Corbeilen 1307ko urtarrilean.
Joana ahizpa eta Margarita koinataren adulterioetan laguntzeagatik salatuta, atxilotu zuten. Baina bere aurkako frogarik ez zegoenez, 1315ean askatu zuten.
1317ko urtarrilaren 9an Reimsen erregina ezkontide bihurtu zen 1322an senarra hil arte. Gero Borgoinara joan zen
Zazpi seme-alabak izan zituen:
* Joana Frantziakoa (1308-1349).
* Margarita Frantziakoa (1310-1382).
* Elisabet Frantziakoa (1312-1348).
* Felipe Frantziakoa (1313-1321).
* Blanka Frantziakoa (1314-1358).
* Luis Frantziakoa (1315-1316).
* Alaba bat (izen ezezaguna) (1322).

## Ikus, gainera

* Nesle dorrearen gertaera
* Datuak: Q231760
* Multimedia: Joan II of Burgundy / Q231760
# Kieveko Olinpiar Estadioa

Kieveko Olinpiar Estadioa (ukraineraz: Національний спортивний комплекс «Олімпійський», Natsional’nyy sportyvnyi kompleks "Olimpiys'kyy") Kieven (Ukraina) dagoen erabilera askotako estadioa da. 1923ko abuztuaren 12an inauguratua izan zen, Trotski Estadio Gorria izenarekin. Geroztik aldaketa eta birmoldatze ugari izan ditu. 1980ko Udako Olinpiar Jokoetan futbol lehiaketako egoitzetako bat izan zen. UEFA Euro 2012rako ere berregituratua izan da, txapelketako finala bertan jokatuko baita 105 x 68 metroko azalera du.

## Erreferentziak

* ↑ Webgune ofiziala, historia
* ↑ Webgune ofiziala, egitateak

## Kanpo estekak

* Datuak: Q183529
* Multimedia: NSC Olimpiyskyi / Q183529
# José Luis Becerra

José Luis Becerra Puente (Bilbo, 1972ko uztailaren 8a -) euskal beisbol eta softbol jokalari ohia da.
Bartzelonako Olinpiar Jokoetan Espainiako selekzioarekin parte hartu zuen eta 8.ak izan ziren.

## Erreferentziak

* ↑ www.sports-reference.com
* Datuak: Q12260835
# José Luis Banús

José Luis Banús Agirre (Bilbo, 1914ko ekainaren 29a - Madril, 1991ko urriaren 23a) bizkaitar kazetari eta historialaria izan zen. Donostiako La Voz de España eta Unidad, Bilboko Hierro eta Vigoko El Pueblo Gallego egunkarietan lan egin zuen. Gipuzkoako FET y de las JONSeko kontseilaria, Donostiako zinegotzia ere izan zen.

## Lanak

* —— (1963). El Fuero de San Sebastián
* —— (1986). El archivo quemado: inventarios antiguos del acervo documental de la M.N. y M.L. Ciudad de San Sebastián antes de la destrucción de 1813
* —— (1988). El San Sebastián de antaño
* Datuak: Q30610579
# José Luis Baroja

    Artikulu hau José Luis Barojari buruzkoa da; beste esanahietarako, ikus «Baroja».
José Luis Baroja Galán (Gasteiz, 1970eko maiatzaren 21a) arabar futbolari ohia da, erdilari moduan aritzen zena.

## Kirol ibilbidea

| Kluba | Urtea(K) |
| Rayo Vallecano | 1994-1996 |
| CP Mérida | 1996-1997 |
| Albacete Balompié | 1998-1999 |
| Hércules CF | 1999-2002 |
* Datuak: Q11929105
# José Luis Berasategi

José Luis Berasategi Goikoetxea (Bilbo, 1920ko urtarrilaren 25a - 1990eko otsailaren 3a) bizkaitar ekonomialari eta politikaria izan zen, Bilboko azken alkate frankista izandakoa.
Gerra Zibilean Lakarreko tertzioan izena eman eta kapitain ere bilakatu zen. Gero, ekonomia eta matematikak ikasi zituen eta Sarrikoko fakultatearen sorreran parte hartu zuen. Kontabilitate Plan Orokorraren sortzaileetako bat izan zen.

## Erreferentziak

* ↑ Agirreazkuenaga Zigorraga, Joseba; Ahedo Gurrutxaga, Igor; Alonso Olea, Eduardo J.; Barruso Bares, Pedro; Gracia Cárcamo, Juan; Kintana Goiriena, Jurgi; Martínez Rueda, Fernando; Mendiola Gonzalo, Fernando et al.. (pdf) Bilbao desde sus alcaldes: Diccionario biográfico de los alcaldes de Bilbao y gestión municipal en la Dictadura. 3:1937-1979 ISBN 978-84-88714-14-5..
* Datuak: Q11929106